ai4bharat/Pralekha huggingface dataset:
పంచాయతీరాజ్ మంత్రిత్వ శాఖ
కేంద్ర పంచాయతీ రాజ్ మంత్రిత్వ శాఖ కొత్తగా ఉపక్రమించిన స్వమిత్వ గురించి మార్గదర్సకాలు జారీచేసిన కేంద్ర గ్రామీణాభివృద్ధి & పంచాయతీ రాజ్ శాఖ మంత్రి శ్రీ నరేంద్ర సింగ్ తోమర్
ఈ పథకం ద్వారా గ్రామీణ ప్రాంతాలలో క్రమబద్ధమైన ప్రణాళికకు మరియు రెవెన్యూ వసూళ్లకు దోహదం మరియు ఆస్తి హక్కులపై స్పష్టత; ఈ పథకం ద్వారా డ్రోన్ల ద్వారా సర్వే టెక్నాలజీని ఉపయోగించి గ్రామ పంచాయతీల అభివృద్ధికి మెరుగైన ప్రణాళికల రూపకల్పన
ఈ-గ్రామ స్వరాజ్ కు సంబంధించి ప్రామాణిక నిర్వహణ విధానం విడుదల చేసిన శ్రీ నరేంద్ర సింగ్ తోమర్
దేశవ్యాప్తంగా పంచాయత్ లకు డిజిటల్ సాధికారత కల్పించేందుకు ప్రభుత్వం అనేక కార్యక్రమాలను నిర్వహిస్తోందని కేంద్ర గ్రామీణాభివృద్ధి & పంచాయతీ రాజ్ శాఖ మంత్రి శ్రీ నరేంద్ర సింగ్ తోమర్ అన్నారు. పంచాయతీ రాజ్ మంత్రిత్వ శాఖ ఆధ్వర్యంలో కొత్తగా ఉపక్రమించిన స్వమిత్వ పథకానికి సంబంధించిన మార్గదర్శకాలను జారీ చేసిన సందర్బంగా న్యూ ఢిల్లీలో మంత్రి ప్రసంగించారు. గ్రామీణ ప్రాంతాల ప్రజలకు తమ నివాస ఆస్తులను దస్తావేజులుగా మార్చే హక్కు కల్పించడమే ఈ కార్యక్రమం ఉద్దేశమని ఆయన అన్నారు. గ్రామీణ ప్రాంతాలలో క్రమబద్ధమైన ప్రణాళికకు మరియు రెవెన్యూ వసూళ్లకు దోహదం మరియు ఆస్తి హక్కులపై స్పష్టతకు ఈ పథకం సహాయకారిగా మారగలదని మంత్రి అన్నారు. దీనివల్ల ఆస్తి సంబంధ వివాదాలను కూడా పరిష్కరించవచ్చని అన్నారు. ఈ పథకం ద్వారా గ్రామ పంచాయతీల అభివృద్ధికి మెరుగైన ప్రణాళికల రూపకల్పన చేయడంతో పాటు నక్షాలను సృష్టించవచ్చని అన్నారు.
స్వమిత్వ పథకం, కేంద్ర పంచాయతీ రాజ్ మంత్రిత్వ శాఖ, రాష్ట్రాల పంచాయతీ రాజ్ శాఖలు , రాష్ట్రాల రెవెన్యూ శాఖలు, సర్వే ఆఫ్ ఇండియా కలసికట్టుగా నిర్వహించే స్కీమ్. డ్రోన్ల ద్వారా సర్వే టెక్నాలజీని ఉపయోగించి గ్రామీణ భారతంలో ఆస్తులు క్రమబద్ధం చేస్తారు. ప్రస్తుతం ఈ కార్యక్రమం ఆరు రాష్ట్రాలలో అమలవుతోంది. ఆ ఆరు రాష్ట్రాలు -- హర్యానా, కర్నాటక, మధ్యప్రదేశ్ , మహారాష్ట్ర, ఉత్తర ప్రదేశ్ మరియు ఉత్తరాఖండ్. ఈ పధకం ద్వారా గ్రామీణ ప్రాంతాలలో అధునాతన సర్వే విధానం, డ్రోన్ టెక్నాలజీని ఉపయోగించి గ్రామీణ ప్రాంతాలలో ఇళ్ళు, ఇళ్లకు ఉపయోగించదగ్గ భూముల నక్షాలను తయారు చేస్తారు. ఇందుకోసం పంజాబ్, రాజస్థాన్ రాష్ట్రాలలో ఈ ఏడాది ఏర్పాటు చేయనున్న నిర్వహణ కేంద్రాల ద్వారా వచ్చే ఏడాది గ్రామాలలో జనం నివాసముంటున్న ప్రాంతాల సర్వే జరిపి నక్షాలను తయారు చేస్తారు.
ఈ సందర్బంగా శ్రీ తోమర్ ఈ- గ్రామ స్వరాజ్ కోసం ప్రామాణిక నిర్వహణ విధానాన్ని విడుదల చేశారు. పంచాయతీలకు కేటాయించిన నిధులు దుర్వినియోగం కాకుండా సక్రమ వినియోగం జరగడంతో పాటు పారదర్శకత ఉండేలా చూడటమే ఈ విధానం ఉద్దేశమని మంత్రి తెలిపారు. ఈ విధానం వల్ల ఒక బలమైన ఆర్ధిక వ్యవస్థకు ఏర్పాటుకు దోహదం చేయగలదని అన్నారు. దీనివల్ల నిధుల లెక్కలు చూసే విధానంలో మార్పు ద్వారా పంచాయత్ రాజ్ మంత్రిత్వ శాఖ ఖాతాల నిర్వహణ తీరులో మార్పులు జరిగి ప్రియా సాఫ్ట్, పి ఎఫ్ ఎం ఎస్ పోర్టల్స్ సమీకృతం కాగలవని అన్నారు. పంచాయత్ రాజ్ సంస్థల నిర్వహణలో పారదర్శకత తేవడం దీని లక్ష్యమని అన్నారు. ఈ-గ్రామ స్వరాజ్ వల్ల ఉన్నతాధికారులచే సమర్ధవంతమైన పర్యవేక్షణ సాధ్యమవుతుందని అన్నారు. పంచాయత్ ల అన్ని రకాల అవసరాలు తీర్చడానికి ఇది ఏకైక వేదిక అవుతుంది.
కేంద్ర ఫైనాన్స్ కమిషన్ నిధుల ప్రవాహంపై పట్టు సాధించడమే కాక సమయానికి చెల్లింపులు జరపడంలో ఇది మంత్రిత్వ శాఖకు సహాయకారి కాగలదు. ఆన్ లైన చెల్లింపు మాడ్యూల్ ఏర్పాటు ఉద్దేశం పంచాయత్ లలో ఒక పటిష్టమైన ఆర్ధిక నిర్వహణ వ్యవస్థను ఏర్పాటు చేయడం. తద్వారా పంచాయత్ ల విశ్వసనీయతను, ప్రతిష్టను పెంచడం.
ఈ ప్రయత్నాలన్నీ డిజిటల్ ఇండియా కార్యక్రమం లక్ష్యాలకు అనుగుణంగానే ఉన్నాయి. దాని ఉద్దేశం ఇండియాను డిజిటల్ సాధికారత గల సమాజంగా, తెలివైన ఆర్ధికవ్యవస్ధగా పరివర్తన చేయడం.
కార్మిక, ఉపాధికల్పన మంత్రిత్వ శాఖ
వ్యవసాయ, గ్రామీణ కార్మికుల కోసం....
సెప్టెంబరు నెల అఖిల భారత వినియోగదారుల ధరల సూచికల విడుదల
ప్రస్తుత సంవత్సరం సెప్టెంబరు నెలలో వ్యవసాయ కార్మికులు గ్రామీణ కార్మికుల కోసం తయారు చేసిన అఖిల భారత వినియోగదారుల ధరల సూచిక సంఖ్యలు  వరుసగా 11, 10 పాయింట్లు పెరిగి వరుసగా 1037 , 1043  పాయింట్ల వద్ద నిలిచాయి. వ్యవసాయ కార్మికులు, గ్రామీణ కార్మికుల సాధారణ సూచిక పెరుగుదలకు ప్రధాన కారణం... ఆహారం వినియోగంలో 9.8 పాయింట్లు పెరుగుదల. మైసూరు పప్పు, శనగపప్పు, వేరుశనగ నూనె, ఆవాలు, కూరగాయలు పండ్లు మొదలైన వాటి ధరల పెరుగుదల వల్ల మరో 8.95 పాయింట్లు అధికమయ్యాయి.
సూచిక పెరుగుదల రాష్ట్రానికి రాష్ట్రానికి మారుతూ ఉంటుంది. వ్యవసాయ కార్మికుల విషయంలో, ఇది 20 రాష్ట్రాల్లో ఒకటి నుండి 23 పాయింట్ల వరకు పెరిగింది. తమిళనాడు 1234 పాయింట్లతో అగ్రస్థానంలో ఉండగా, 816 పాయింట్లతో హిమాచల్ ప్రదేశ్ రాష్ట్రం అట్టడుగున నిలిచింది. గ్రామీణ కార్మికుల విషయంలో, సూచిక 20 రాష్ట్రాల్లో రెండు నుండి 20 పాయింట్ల పెరుగుదలను నమోదు చేసింది. తమిళనాడు రాష్ట్రం 1,218 పాయింట్లతో అగ్రస్థానంలో ఉండగా, 863 పాయింట్లతో హిమాచల్ ప్రదేశ్ రాష్ట్రం చివరిస్థానంలో నిలిచింది.
రాష్ట్రాలలో, వ్యవసాయ కార్మికుల వినియోగదారుల ధరల సూచిక సంఖ్యలలో గరిష్ట పెరుగుదల హిమాచల్ ప్రదేశ్ రాష్ట్రంలో  ఉంది. జమ్మూకశ్మీర్లో గ్రామీణ కార్మికుల సూచీ 20 పాయింట్లు పెరిగింది. గోధుమ పిండి, పప్పుధాన్యాలు, ఆవనూనె, పాలు, ఉల్లిపాయ, ఎండు మిరపకాయలు, వెల్లుల్లి, అల్లం, పండ్లు, కూరగాయలతోపాటు మంగలి, బస్సు ఛార్జీలు పెరగడం ఇందుకు కారణం.
సీపీఐ-ఎఎల్, సీపీఐ-ఆర్ఎల్ ఆధారిత పాయింట్ టు పాయింట్ ద్రవ్యోల్బణం 2020 సెప్టెంబరులో 6.25శాతం నుంచి 6.10శాతం కు తగ్గింది. 2020 ఆగస్టులో ఇవి వరుసగా 6.32శాతం , 6.28శాతం నమోదయ్యాయి. సీపీఐ-ఎఎల్, సీపీఐ ఆధారిత ఆహార సూచిక ద్రవ్యోల్బణాలు సెప్టెంబర్లో వరుసగా  7.65శాతం, &  7.61శాతం నమోదయ్యాయి.
అఖిల భారత వినియోగదారుల ధరల సూచిక సంఖ్య 
|
|
గ్రూపు
|
|
వ్యవసాయ కూలీలు
|
|
Rural Labourers
|
|
|
|
ఆగస్టు 2020
|
|
సెప్టెంబరు 2020
|
|
August,2020
|
|
Sept.,2020
|
|
సాధారణ సూచీ
|
|
1026
|
|
1037
|
|
1033
|
|
1043
|
|
ఆహారం
|
|
986
|
|
999
|
|
991
|
|
1004
|
|
పాన్, సుపారీ వంటివి
|
|
1688
|
|
1694
|
|
1700
|
|
1706
|
|
ఇంధనం, విద్యుత్
|
|
1087
|
|
1090
|
|
1082
|
|
1085
|
|
దుస్తులు, మంచాలు, పాదరక్షలు
|
|
1009
|
|
1012
|
|
1033
|
|
1033
|
|
ఇతరాలు
|
|
1035
|
|
1043
|
|
1040
|
|
1047
కార్మిక ఉపాధి శాఖ సహాయమంత్రి  సంతోష్ గంగ్వార్ తాజా సూచిక గురించి మాట్లాడుతూ, “వరుసగా ఎనిమిది నెలలు వరుసగా ద్రవ్యోల్బణం తగ్గుతూ వస్తుండటం వల్ల గ్రామీణ ప్రాంతాల్లోని లక్షలాది మంది కార్మికుల ఆదాయం పెరుగుతున్నది. వారి ఖర్చులు బాగా తగ్గుతున్నాయి. కోవిడ్ -19 మహమ్మారి కారణంగా దేశంలో ఇబ్బందికర పరిస్థితులు ఉన్నప్పటికీ, ధరల సూచికను తయారు చేయడంలో ఎంతో కష్టపడ్డారంటూ అధికారులను లేబర్ బ్యూరో డైరెక్టర్ జనర్ డీపీఎస్ నేగీ ప్రశంసించారు. 2020 అక్టోబర్ నెల సీపీఐ- ఎఎల్ , ఆర్ఎల్ వివరాలను వచ్చే నెల లో విడుదల చేస్తారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మాస్క్ పై హెర్బల్ డీకంజెస్టెంట్ స్ర్పే చల్లితే శ్వాసలో ఇబ్బంది నుంచి రక్షణ
ఈ ఫార్ములేషన్ శ్వాస తేలిగ్గా తీసుకోవడానికి దోహదపడుతుంది లేదా వాయునాళాన్ని శుద్ధి చేయడం ద్వారా శ్లేష్మాన్ని తొలగించి ఊపిరి ఆడేలా చేస్తుంది
ఫేస్ మాస్క్ వాడడం వల్ల కరోనా ఇన్ఫెక్షన్ నుంచి రక్షణ పొందవచ్చునని ఆరోగ్య అధికారులు ఎంతో గట్టిగా వాదిస్తున్నారు. కాని దీర్ఘకాలం పాటు మాస్క్ వాడడం వల్ల శ్వాసలోను, శ్వాస ప్రక్రియలోను ఇబ్బంది ఏర్పడుతుంది. ఆ సమస్యను పరిష్కరించడానికి లక్నోకు చెందిన సిఎస్ఐఆర్-జాతీయ బొటానికల్ పరిశోధన సంస్థ  శాస్త్రవేత్తలు హెర్బల్ డీ కంజెస్టెంట్ స్ర్పే తయారుచేశారు.
“మాస్క్ లోపలి పొరపై కార్బన్ డయాక్సైడ్, తేమ పేరుకుపోవడమే ఇందుకు కారణం. అది ధరించిన వ్యక్తి గాలి తీసుకున్నప్పుడు అదంతా ఊపిరితిత్తుల్లో తిరిగి చేరుతుంది. ఎక్కువ సార్లు ఇలా జరగడం వల్ల శ్వాసలో ఇబ్బంది ఏర్పడి ఊపిరాడని స్థితి ఏర్పడుతుంది” అని దీనిపై అధ్యయనం చేసిన పరిశోధకుల బృందానికి నాయకత్వం వహించిన సిఎస్ఐఆర్-ఎన్ బిఆర్ఐ ప్రధాన శాస్త్రవేత్త డాక్టర్ శరద్ శ్రీవాస్తవ అన్నారు.
“నాలుగు రకాలైన ఔషధ మూలికలతో తయారుచేసిన హెర్బల్ డీ కంజెస్టెంట్ స్ర్పే దీనికి పరిష్కారం చూపుతుంది. కాని మేథోసంపత్తి హక్కుల సమస్య కారణంగా ఆ మూలికల పేర్లు వెల్లడించడం సాధ్యం కావడంలేదు. ఆయుర్వేద సిద్ధాంతాల ఆధారంగా ఈ ఉత్పత్తి తయారుచేయడం జరిగింది. ఇందులో ఉపయోగించిన మూలికల గురించి సాంప్రదాయిక గ్రంథాల్లో రాసి ఉంది” అని డాక్టర్ శ్రీవాస్తవ వివరించారు.
ఈ ఫార్ములేషన్ శ్వాసనాళంలో అవరోధాలను తొలగిస్తుంది. శ్లేష్మం తొలగించి లేదా దగ్గుకు కారణం అవుతున్న అవరోధాల నుంచి విముక్తి కల్పిస్తుంది. మితిమీరి మాస్క్ ఉపయోగించడం వల్ల ఏర్పడే వత్తిడిని తగ్గిస్తుంది. ఆయుష్ మంత్రిత్వ శాఖ మార్గదర్శకాలకు అనుగుణంగానే ఈ స్ర్పే తయారుచేయడం జరిగింది.
ఎన్ బిఆర్ఐ లక్నోకు చెందిన శాస్ర్త, పారిశ్రామిక పరిశోధన మండలి  అనుబంధ ప్రయోగశాల. దీన్ని బొటానికల్ పరిశోధనగా భావిస్తారు. ఎన్ బిఆర్ఐకి చెందిన ఈ హెర్బల్ స్ర్పే ప్రాథమిక ఫలితాలు ఎంతో ఆకట్టుకునేలా ఉన్నాయి. దీర్ఘకాలంగా మాస్క్ లు ధరిస్తున్న వారు దీని వల్ల ఎంతో ఊరట పొందుతున్నారు.
ఈ ఇన్ హేలర్ ను వాణిజ్యపరంగా ఉత్పత్తి చేయడానికి సాంకేతిక పరిజ్ఞానం బదిలీ చేయాలని ఇన్ స్టిట్యూట్ భావిస్తోంది. అలా చేసినట్టయితే దాన్ని భారీ పరిమాణంలో ఉత్పత్తి చేసి క్షేత్ర స్థాయిలో కోవిడ్-19పై పోరాటం జరుపుతున్న వారందరికీ పంపవచ్చు.

Email : sharad@nbri.res.in,sharad_ks2003@yahoo.com]
సాంస్కృతిక మంత్రిత్వ శాఖ
‘ప్రెస్ టూర్’లో పంజాబ్ రాష్ట్రానికి ప్రాతినిధ్యం వహిస్తున్న జర్నలిస్టుల బృందం ‘ఏక్ భారత్ శ్రేష్ఠ భారత్’  కింద ఆంధ్రప్రదేశ్ లో తమ వారం రోజుల పర్యటనను విజయవంతంగా పూర్తి చేసింది.
బృందం శ్రీ సిటీ సందర్శనతో తమ పర్యటనను ముగించింది, అక్కడ అసిస్టెంట్ జనరల్ మేనేజర్  శ్రీ హరి, ప్రజాసంబంధాల అధికారి శ్రీ రవీంద్రనాథ్లతో సంభాషించారు, అక్కడ షామీ సంస్థ ద్వారా మొబైల్ ఫోన్ల తయారీ, బెల్జియం కంపెనీ వేర్మైరాన్ ద్వారా చక్రాల కుర్చీల తయారీ గురించి వివరించారు. వారి ఉత్పత్తులలో 95% ఎగుమతి చేస్తున్నారు. తయారీ యూనిట్లన్నీ ‘మేక్ ఇన్ ఇండియా’ కార్యక్రమం కింద పనిచేస్తున్నాయి.
విభిన్న సంస్కృతులు, సంప్రదాయాలకు చెందిన వివిధ రాష్ట్రాల ప్రజల మధ్య పరస్పర అవగాహనను పెంపొందించడానికి పంజాబ్కు చెందిన జర్నలిస్టుల బృందం ‘ప్రెస్ టూర్’ పేరున ఆంధ్రప్రదేశ్ లో పర్యటించారు . ప్రతి రాష్ట్రం EBSB కింద మరొక రాష్ట్రంతో జత ఐన నేపధ్యంలో ఆంధ్రప్రదేశ్ పంజాబ్ను ఆంధ్రప్రదేశ్ తో జత చేశారు.
జర్నలిస్టుల వారం రోజుల పర్యటన సెప్టెంబర్ 1వ తేదీన నేవల్ డాక్యార్డ్ సందర్శించడంతో ప్రారంభమైంది, అక్కడ వారికి డాక్యార్డ్ సాధించిన విజయాల గురించి అడ్మిరల్  సంజయ్ సాధు వివరించారు.
తర్వాత రోజు విశాఖపట్నం నగర మేయర్ శ్రీమతి GHV కుమారి తో బృందం సమావేశమైంది. మునిసిపల్ కమీషనర్ శ్రీ జి. లక్ష్మీషా స్వచ్ఛ భారత్ మిషన్ కింద కార్పొరేషన్ సాధించిన విజయాలను వివరించారు. ప్రజల సహకారంతో మునిసిపల్ కార్పొరేషన్ విజయవంతంగా సముద్ర తీరాలను, పరిశుభ్రంగా చెత్త రహితంగా ఉంచడంతో పాటు సింగిల్ యూజ్ ప్లాస్టిక్ బ్యాగులు, ఇతర వస్తువులను విజయవంతంగా నిలిపివేసిందని కమిషనర్ తెలిపారు.
కార్పొరేషన్ ద్వారా శుద్ధి చేసిన తర్వాత మురుగునీటిని పారిశ్రామిక అవసరాలకు సరఫరా చేయడం ద్వారా నెలకు రూ.4.07 కోట్ల ఆదాయం సమకూరుతుందని కమిషనర్ తెలిపారు.
పాడేరులో ఐటిడిఎ ప్రాజెక్ట్ ఆఫీసర్ శ్రీ గోపాల కృష్ణ రోణంకి తో జర్నలిస్టుల బృందం మాట్లాడింది, గిరిజనులకు వారి స్వంత నివాస ప్రాంతాలలో మెరుగైన జీవనం అందించడానికి నిర్వహిస్తున్న వివిధ అభివృద్ధి కార్యక్రమాల గురించి వారికి వివరించారు. వారికి జీవనోపాధి కల్పించడంలో ఎంజీఎన్ఆర్ఈజీఏ కీలక పాత్ర పోషిస్తోందని అన్నారు.
మూడో రోజున, ఆంధ్రప్రదేశ్ టూరిజం డెవలప్మెంట్ కార్పొరేషన్  చేపట్టిన కొత్త ప్రాజెక్టుల గురించి కూడా జర్నలిస్టులకు వివరించారు. అసిస్టెంట్ డైరెక్టర్, కెపాసిటీ బిల్డింగ్, డా. లజ్వంతి నాయుడు, డిప్యూటీ సీఈఓ శ్రీ వి. రాముడు మరియు జనరల్ మేనేజర్ అడ్మినిస్ట్రేషన్ & మార్కెటింగ్ శ్రీ భవానీ ప్రసాద్తో కలిసి బ్లూ ఎకానమీ ప్రాజెక్ట్ గురించి వివరించారు, దీని కింద APTDC పర్యాటకులను ఆకర్షించడానికి హోటల్లు ఇతర సౌకర్యాలను ఏర్పాటు చేస్తోంది. వారు భారత ప్రభుత్వ బ్లూ ఎకానమీ ప్రాజెక్ట్, స్వదేశ్ దర్శన్ ప్రాజెక్టుల గురించి పాత్రికేయులకు వివరించారు.
ఈ బృందం కొండపల్లి గ్రామాన్ని సందర్శించి రాష్ట్ర అవార్డు గ్రహీత కళాకారుడు శ్రీ కె. వెంకటాచారి కుటుంబాన్ని కలిసి కొండపల్లి బొమ్మల మూలాన్ని తెలుసుకుంది. వారు కొండపల్లి కోటను సందర్శించారు, అక్కడ ఆర్కియోలాజికల్ సర్వే ఆఫ్ ఇండియా ప్రతినిధులు పాత్రికేయులకు ప్రత్యేకంగా కొండపల్లి యాప్ను ప్రారంభించడంలో ఏఎస్ఐ చేపట్టిన అభివృద్ధి పనులను వివరించారు.
శ్రీకాళహస్తిలో కొద్దిసేపు ఆగిన తర్వాత బృందం మంగళవారం పంజాబ్కు బయలుదేరింది. ప్రెస్ ఇన్ఫర్మేషన్ బ్యూరో, చండీగఢ్ నిర్వహించిన పంజాబ్ నుంచి జర్నలిస్టుల సందర్శనను ఆంధ్రప్రదేశ్ పర్యాటక అభివృద్ధి కార్పోరేషన్ కార్యక్రమాన్ని, పర్యటనను సమన్వయం చేసింది.
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా గేమ్స్ సర్టిఫికేట్లను డిజిలాకర్తో అనుసంధానించి స్పోర్ట్స్ అథారిటీ ఆఫ్ ఇండియా
మొట్టమొదటిసారిగా, స్పోర్ట్స్ అథారిటీ ఆఫ్ ఇండియా డిజిలాకర్తో ఖేలో ఇండియా గేమ్స్ సర్టిఫికేట్లను అనుసంధానం చేసింది, తద్వారా అథ్లెట్లు, సపోర్ట్ స్టాఫ్, టెక్నికల్ ఆఫీసర్లు, చెఫ్ డి మిషన్లు, కాంపిటీషన్ మేనేజర్ మొదలైనవారు డిజిటల్ ప్లాట్ఫారమ్ ద్వారా తమ ఖేలో ఇండియా సర్టిఫికేట్లను పొందేందుకు, వినియోగించుకొనేందుకు అనుమతిస్తుంది. ఖేలో ఇండియా గేమ్స్లో పాల్గొనే అథ్లెట్లు మరియు ఇతర భాగస్వామ్య పక్షాల వారు ఇప్పుడు మధ్యప్రదేశ్లో జరిగే ఖేలో ఇండియా యూత్ గేమ్స్ -2022 నుండి మొదలుకొని మెరిట్ మరియు భాగస్వామ్య సర్టిఫికేట్లను యాక్సెస్ చేయగలుగుతారు. డిజీ లాకర్ అనేది డిజిటల్ ఇండియా కార్యక్రమం కింద ఎలక్ట్రానిక్స్ & ఐటీ మంత్రిత్వ శాఖ  యొక్క ఫ్లాగ్షిప్ చొరవ. ఇది కీలక ధ్రువ పత్రాలను దాచుకొనేందుకు సురక్షితమైన క్లౌడ్-ఆధారిత ప్లాట్ఫారమ్. ఇది పత్రాలు & సర్టిఫికేట్లను సులభంగా భాగస్వామ్యం చేయడానికి మరియు ధ్రువీకరణకు అనుమతిస్తుంది. పౌరుల డిజిటల్ డాక్యుమెంట్ వాలెట్కు ప్రామాణికమైన డిజిటల్ పత్రాలకు ప్రాప్యతను అందించడం ద్వారా పౌరుల 'డిజిటల్ సాధికారత'ను అందించడాన్ని ఇది లక్ష్యంగా పెట్టుకుంది. డిజీలాకర్ అనుసంధానం అథ్లెట్లు మరియు వాటాదారులు వారి డిజిటల్ ధ్రువీకరించబడిన ఖేలో ఇండియా సర్టిఫికేట్లను ఎప్పుడైనా మరియు ఎక్కడైనా ఒకే క్లిక్తో యాక్సెస్ చేయడానికి అనుమతిస్తుంది. ఇది చట్టబద్ధంగా అసలు ధ్రువపత్రాలతో  సమానంగా ప్రామాణికమైనవి. సర్టిఫికెట్లకు యాక్సెస్ని అనుమతిస్తుంది. ఇది సమ్మతితో సర్టిఫికెట్లను ఆన్లైన్లో పంచుకోవడానికి కూడా అనుమతిస్తుంది. సర్టిఫికేట్ హోల్డర్ యొక్క సమ్మతిని పొందిన తర్వాత వివిధ వాటాదారులు నేరుగా డేటాను ధ్రువీకరించవచ్చు కాబట్టి ఇది సర్టిఫికేట్ల నిజ సమయ ధృవీకరణను కూడా అందిస్తుంది.
సమాచార, ప్రసార మంత్రిత్వ శాఖ
ప్రారంభమైన కొవిడ్-19 నిజ నిర్థారణ పరీక్షా విభాగం
లో కొవిడ్-19 నిజ నిర్థారణ పరీక్షా విభాగాన్ని ఏర్పాటు చేయాలని నిర్ణయించడం జరిగింది. ఈ విభాగం ఈ రోజు నుండి పనిచేయడం ప్రారంభించింది. ఈ విభాగానికి సందేశాలను pibfactcheck[at]gmail[dot]com అను ఇ-మెయిల్ కు అందుకోబడతాయి, ప్రతిస్పందనలు ఖచ్చితమైన నియమిత సమయంలో పంపబడతాయి. కొవిడ్-19కు సంబంధించిన ఏ రకమైన అధికారిక సమాచారమైనా ఈ విభాగం నుండి పొందవచ్చును.
ఈ విభాగానికి అధిపతి పిఐబి డిజి శ్రీ నితిన్ వాకాన్కర్
ప్రధాన మంత్రి కార్యాలయం
నైనీతాల్ లో కారు నీటి ప్రవాహం లోకొట్టుకుపోయిన ఘటన కారణం గా ప్రాణ నష్టం వాటిల్లినందుకు సంతాపం తెలిపిన ప్రధాన మంత్రి
ఉత్తరాఖండ్ లోని నైనీతాల్ లో ఒక కారు నీటి ప్రవాహం లో కొట్టుకుపోయిన ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి కార్యాలయం  ఒక ట్వీట్ లో -
‘‘నైనీతాల్ జిల్లా లో ఒక కారు నీటి ఉరవళ్ల లో కొట్టుకుపోయిన శోచనీయ ఘటన తో బాధపడ్డాను. ఈ దు:ఖ ఘడియ లో, ఆప్తుల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. చిక్కుబడ్డ వ్యక్తుల కు సాయపడడానికి గాను రక్షణ కార్యకలాపాలు కొనసాగుతున్నాయి: ప్రధాన మంత్రి’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 189.41 కోట్ల డోసులు అందించారు.
(దేశవ్యాప్త క్రియాశీల కేసుల సంఖ్య 19,137
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,911 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,41,887 కు పెరిగింది.
గత 24 గంటల్లో 2,568 కొత్త కేసులు నమోదయ్యాయి.
రోజువారీ పాజిటివిటీ రేటు 0.61%
వారపు పాజిటివిటీ రేటు 0.71%
గత 24 గంటల్లో చేసిన 4,19,552 కొవిడ్ పరీక్షలతో కలిపి ఇప్పటివరకు 83.86 కోట్ల పరీక్షలు చేశారు.
ఆర్థిక మంత్రిత్వ శాఖ
స్టాండప్ ఇండియా పథకాన్ని ప్రవేశపెట్టినప్పటి నుంచి రూ. 24,985.27 కోట్ల విలువైన 1,11,619 రుణాల కేటాయింపు
గ్రీన్ ఫీల్డ్ ఎంటర్ప్రైజ్ లో ఉత్పత్తి, సేవా లేక వాణిజ్యం చేయదలచుకున్న వారిలో ఒక్కొక్క బ్రాంచి కనీసం ఒక షెడ్యూల్డు కులం , లేక షెడ్యూల్డ్ తెగ  రుణగ్రహీత, ఒక మహిళా రుణగ్రహీతకు రూ 10 లక్షల నుంచి రూ1 కోటి వరకు షెడ్యూల్డు కమర్షియల్ బ్యాంకులు రుణంగా ఇచ్చే సౌలభ్యాన్ని కల్పించే లక్ష్యంతో ప్రవేశపెట్టిన పథకమే స్టాండప్ ఇండియా పథకం.
రాజ్యసభలో అడిగిన ప్రశ్నకు మంగళవారంనాడు లిఖితపూర్వక సమాధానం ఇస్తూ కేంద్ర ఆర్థిక & కార్పొరేట్ వ్యవహారాల సహాయ మంత్రి అనురాగ్ సింగ్ ఠాకూర్ వెల్లడించారు.
మరిన్ని వివరాలను వెల్లడిస్తూ, పథకం అమలు నుంచి 02.03.2021వరకు రూ. 24, 985.27 కోట్ల విలువ కలిగిన మొత్తం 1,11,619 రుణాలను ఈ పథకం కింద అందించినట్టు మంత్రి తెలిపారు.
ఆర్థిక సంవత్సరం 2021-2022 ఆర్థిక సంవత్సర బడ్జెట్ ఉపన్యాసంలో ఆర్థిక మంత్రి చేసిన ప్రకటనకు అనుగుణంగా, దీనికింద రుణాలకు అవసరమైన మార్జిన్ మనీని 25% నుంచి 15% వరకు తగ్గించారని, వ్యవసాయానికి సంబంధ కార్యకలాపాలను పథకంలో జోడించామని మంత్రి పేర్కొన్నారు.
ఈ పథకాన్ని ప్రభావవంతంగా అమలు చేసేందుకు ప్రభుత్వం అనేక చర్యలు తీసుకుందని కూడా మంత్రి తెలిపారు. సంభావ్య రుణగ్రహీత ఆన్లైన్ పోర్టల్  ద్వారా ఆన్లైన్ దరఖాస్తులను సమర్పించే అవకాశం, చేయూత, తీవ్రమైన ప్రచార కార్యకలాపాలు, సరళీకరించిన రుణ అప్లికేషన్ ఫార్మ్, పరపతి గ్యారంటీ పథకం, లక్ష్యిత గ్రూపులను దృష్టిలో పెట్టుకుని ప్రతివారం కార్యక్రమాలతో ప్రచారం తదితరాలు ఇందులో ఉంటాయని వివరించారు.
నౌకారవాణా మంత్రిత్వ శాఖ
సిట్వే ఓడరేవులో మొదటి కార్గో షిప్ను అందుకున్న శ్రీ సర్బానంద సోనోవాల్
సిట్వే పోర్ట్ అభివృద్ధితో కోల్కతా మరియు అగర్తల మరియు ఐజ్వాల్ మధ్య వస్తువుల రవాణా ఖర్చు అలాగే సమయం 50% ఆదా అవుతుంది
ఇది భారత్ మరియు మయన్మార్ ప్రజలకు వాణిజ్య కనెక్టివిటీని మరియు ప్రజల సంబంధాలను ప్రోత్సహిస్తుంది. అలాగే ప్రభుత్వం యొక్క ‘యాక్ట్ ఈస్ట్ పాలసీ’ కింద ఈశాన్య రాష్ట్రాల ఆర్థిక అభివృద్ధికి సహాయపడుతుంది: శ్రీ సర్బానంద సోనోవాల్
కేంద్ర ఓడరేవులు, షిప్పింగ్ మరియు జలమార్గాలు మరియు ఆయుష్ మంత్రి శ్రీ సర్బానంద సోనోవాల్ మరియు మయన్మార్ రిపబ్లిక్ ఆఫ్ యూనియన్కు చెందిన ఉప ప్రధాన మంత్రి మరియు రవాణా & కమ్యూనికేషన్ల మంత్రి అడ్మిరల్ టిన్ ఆంగ్ సాన్లు ఈరోజు మయన్మార్లోని రఖైన్ స్టేట్లో సిట్వే పోర్ట్ను సంయుక్తంగా ప్రారంభించారు. ఈ కార్యక్రమంలో కోల్కతాలోని శ్యామ ప్రసాద్ ముఖర్జీ పోర్ట్ నుండి ఫ్లాగ్ ఆఫ్ చేయబడిన మొదటి భారతీయ కార్గో షిప్కు వారు స్వాగతం పలికారు.
సిట్వే పోర్ట్ కార్యాచరణ ద్వైపాక్షిక మరియు ప్రాంతీయ వాణిజ్యాన్ని మెరుగుపరుస్తుంది. అంతే కాకుండా మయన్మార్లోని రఖైన్ రాష్ట్రం స్థానిక ఆర్థిక వ్యవస్థకు దోహదం చేస్తుంది. పోర్ట్ అందించిన గ్రేటర్ కనెక్టివిటీ ఈ ప్రాంతంలో ఉపాధి అవకాశాలు మరియు మెరుగైన వృద్ధి అవకాశాలకు దారి తీస్తుంది.
ఈ ప్రారంభోత్సవ వేడుకలో కేంద్ర ఓడరేవులు, షిప్పింగ్ మరియు జలమార్గాల మంత్రి మాట్లాడుతూ భారతదేశం మరియు మయన్మార్ల మధ్య ముఖ్యంగా మయన్మార్లోని రఖైన్ రాష్ట్రం మధ్య ఉన్న సన్నిహిత చారిత్రక, సాంస్కృతిక మరియు ఆర్థిక సంబంధాలను ఎత్తిచూపారు. సిట్వే పోర్ట్ వంటి అభివృద్ధి కార్యక్రమాల ద్వారా మయన్మార్ ప్రజల అభివృద్ధి మరియు శ్రేయస్సు పట్ల భారతదేశ దీర్ఘకాల నిబద్ధతను ఆయన పునరుద్ఘాటించారు.
మయన్మార్లోని కలదాన్ నది ద్వారా హల్దియా / కోల్కతాతో పాటు ఇతర భారతీయ ఓడరేవులతో మిజోరాంకు ప్రత్యామ్నాయ కనెక్టివిటీని అందించడానికి ఈ ప్రాజెక్ట్ రూపొందించబడింది. ప్రాజెక్ట్ మిజోరాం నుండి పలేత్వా  వరకు హైవే/రోడ్డు రవాణా, ఆ తర్వాత ఇన్ల్యాండ్ వాటర్ ట్రాన్స్పోర్ట్  ద్వారా పలేత్వా నుండి సిట్వే  వరకు మరియు సిట్వే నుండి భారతదేశంలోని ఏదైనా ఓడరేవుకు సముద్ర షిప్పింగ్ ద్వారా అందించబడుతుంది. ప్రాజెక్ట్ క్రింది విభాగాలను కలిగి ఉంటుంది :
|
|
క్రమ సంఖ్య
|
|
స్ట్రెచ్
|
|
మోడ్
|
|
దూరం
|
|

|
|
హల్దియా నుండి మయన్మార్లోని సిట్వే పోర్ట్
|
|
షిప్పింగ్
|
|
539 కి.మీ
|
|

|
|
సిట్వే నుండి పలేత్వా 
|
|
ఐడబ్ల్యూటీ
|
|
158 కి.మీ
|
|

|
|
పలేత్వా నుండి ఇండో-మయన్మార్ సరిహద్దు 
|
|
రోడ్డు
|
|
110 కి.మీ
|
|

|
|
ఇండో-మయన్మార్ సరిహద్దు నుండి ఎన్హెచ్.54 
|
|
రోడ్డు
|
|
100 కి.మీ
లో భాగంగా భారత ప్రభుత్వం నుండి నిధులు సమకూర్చి అభివృద్ధి చేయబడింది.కెఎంటిటిపి జలమార్గం మరియు రహదారి భాగాలు పూర్తిగా అమలులోకి వచ్చిన తర్వాత సిట్వే నౌకాశ్రయం ద్వారా భారతదేశ తూర్పు తీరాన్ని ఈశాన్య రాష్ట్రాలకు కలుపుతుంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఐసిఎఆర్- సిఐబిఎ రొయ్యల రైతుల సమ్మేళనం -2023 రెండవ ఎడిషన్ను 14 సెప్టెంబర్ 2023న నవసారిలో ప్రారంభించనున్న కేంద్ర మత్స్య, పశుసంవర్ధక, పాడి శాఖ మంత్రి శ్రీ పర్షోత్తం రూపాల
ఈ సమ్మేళనం సందర్భంగా సిఐబిఎ, ఎన్ఎఫ్డిబి మధ్య, సిఐబిఎ & గుజరాత్ ఎఫ్ఎఫ్పిఒల మధ్య అవగాహనా ఒప్పందం అమలు
ఐసిఎఆర్- సిఐబిఎ రొయ్యల రైతుల సమ్మేళనం -2023 రెండవ ఎడిషన్ను 14 సెప్టెంబర్ 2023న నవసారిలోగుజరాత్ శాసన సభ సభ్యుడు శ్రీ ఆర్సి పాటిల్, ఎంపీ సిఆర్ పాటిల్, రాష్ట్ర వ్యవసాయ, పశుసంవర్ధక,గో పెంపకం, మత్స్య, గ్రామీణాభివృద్ధి శాఖ మంత్రి శ్రీ రాఘవ్జీ భాయి హన్సరాజ్భాయ్ పటేల్ల సమక్షంలో కేంద్ర మత్స్య, పశుసంవర్ధక, పాడి శాఖ మంత్రి శ్రీ పర్షోత్తం రూపాల ప్రారంభించనున్నారు.
సిఐబిఎ, జాతీయ మత్స్య అభివృది్ధ బోర్డు  మధ్య; సిఐబిఎ & గుజరాత్ మత్స్యరైతు ఉత్పత్తి సంస్థ  మధ్య అవగాహన ఒప్పందాలను చేపల పెంపకంలో పంట బీమాను అమలు చేసేందుకు ఉద్దేశించింది. ఇందులో ఎన్ఎఫ్డిబి ప్రీమియం సబ్సిడీని, సాంకేతికత మద్దతును ఎఫ్ఎఫ్పిలకు అందించడాన్ని సమావేశం సందర్భంగా అమలు చేయనున్నారు. దీనితో పాటుగా భారత వ్యవసాయ బీమా కంపెనీ లిమిటెడ్ ఉత్పత్తి అయిన రోయ్యల పంట బీమాను కూడా ప్రారంభిస్తారని భావిస్తున్నారు.
రొయ్యలకు సంబంధించి ప్రస్తుత ఎగుమతి పరిస్థితి, దాని తక్షణ అవకాశాలు, ముఖ్యంగా సూక్ష్మ ఫంగస్  కారణంగా సంక్రమించే హెపటోపాంక్రియాటిక్ మైక్రోస్పోరిడియోసిస్  ప్రస్తావనతో వ్యాధుల నిరోధం, నిర్వహణ, రొయ్యల పెంపకానికి పంట బీమా, జన్యుపరంగా మెరుగుపరిచిన భారతీయ శ్వేత రొయ్యలు , మడ్ క్రాబ్,ఏషియన్ సీబాస్ ఫిష్లతో ఉప్పునీటి మత్స్య సేద్యాన్ని వైవిధ్యపరచడానికి ప్రణాళికలను సిద్ధం చేయడంపై సాంకేతిక సెషన్ జరుగనుంది. చేపలు, రొయ్యల ప్రత్యక్ష ప్రదర్శన, పుస్తకాలు, ప్రచురణల విడుదల, రైతులకు మత్స్య విత్తనాల పంపిణీని కూడా ఏర్పాటు చేశారు.
మత్స్య పంట బీమాపై ప్రత్యేక సెషన్తో పాటుగా అంతర్ విభాగ అధికారుల భాగస్వామ్యంతో రొయ్యల విత్తనాల నాణ్యత, రొయ్యల ధర, విస్తరణ, వైవిధ్యీకరణ, విద్యుత్ ధర తదితరాలపై ప్యానెల్ చర్చను నిర్వహించేందుకు ఏర్పాట్లు చేశారు.
నవసారి గుజరాత్ రీజియనల్ సెంటర్ ఆఫ్ ఐసిఎఆర్ -- సెంట్రల్ ఇనిస్టిట్యూట్ ఆఫ్ బ్రాకిష్వాటర్ ఆక్వాకల్చర్ , చెన్నై డైరెక్టర్ ఐసిఎఆర్- సిఐబిఎ డాక్టర్ కుల్దీప్ కె. లాల్ పర్యవేక్షణలో కార్యక్రమాన్ని నిర్వహిస్తోంది.
వ్యవసాయ బీమా కంపెనీ లిమిటెడ్ చైర్మన్ కమ్ మేనేజింగ్ డైరెక్టర్ శ్రీమతి గిరిజా సుబ్రమణియన్, ఐసిఎఆర్ డెప్యూటీ డైరెక్టర్ జనరల్ , డాక్టర్ జె.కె. జీనా, నవసారీ వ్యవసాయ విశ్వవిద్యాలయం వైస్ ఛాన్సలర్ డాక్టర్ జెడిపి పటేల్, కోస్తా ఆక్వాకల్చర్ అథారిటీ మెంబర్ సెక్రెటరీ డాక్టర్ వి. కృప, గుజరాత్ ప్రభుత్వ మత్స్య కమిషనర్ శ్రీ నితిన్ సంగ్వాన్, జాతీయ మత్స్య అభివృద్ధి బోర్డు డాక్టర్ ఎల్ నరసింహ మూర్తి ఈ కార్యక్రమంలో పాల్గొనడమే కాక, రైతులు, ఇతర భాగస్వాములతో ముఖా ముఖి సంభాషించనున్నారు.
గుజరాత్ ఆక్వా ఫీడ్ డీలర్స్ అసోసియేషన్, గుజరాత్ ఆక్వా ఫార్మర్స్ అసోసియేషన్, ఎస్సి/ ఎస్టి పథకాల లబ్ధిదారులు, ప్రజా ప్రతినిధులు, అభివృద్ధి విభాగపు అధికారులు, టెక్నీషియన్లు, బ్యాంకర్లు, బీమా అధికారులు, అధ్యాపకులు, విద్యార్ధులు సహా దాదాపు మూడు వందలమంది మత్స్య రైతులు, భాగస్వాములు ఈ కార్యక్రమంలో పాల్గొంటారు.
రక్షణ మంత్రిత్వ శాఖ
బహుళ దేశాల సైనిక విన్యాసాలు "షాంతిర్ ఒగ్రోషేన-2021" ప్రారంభం
బహుళ దేశాల సైనిక విన్యాసాలు "షాంతిర్ ఒగ్రోషేన-2021", ఈ నెల 4వ తేదీన బంగ్లాదేశ్లో ప్రారంభమయ్యాయి. బంగ్లాదేశ్ జాతిపిత బంగబంధు షేక్ ముజిబూర్ రెహ్మాన్ జయంతితోపాటు, ఆ దేశ 50వ స్వాతంత్ర్య ఉత్సవాల సందర్భంగా వీటిని చేపట్టారు. భూటాన్, శ్రీలంక, బంగ్లాదేశ్ సైన్యంతోపాటు 30 మందితో కూడిన భారత సైనిక బృందం కూడా వేడుకల్లో పాల్గొంటోంది. ఈనెల 12 వరకు విన్యాసాలు సాగుతాయి. అమెరికా, బ్రిటన్, టర్కీ, సౌదీ అరేబియా, కువైట్, సింగపూర్ సైనిక పర్యవేక్షకులు విన్యాసాలకు హాజరవుతారు.
ఉపఖండంలో శాంతిని పరిరక్షించే కార్యక్రమాలను నిర్ధారించేందుకు, పొరుగు దేశాల మధ్య విధానాలను మరింత బలోపేతం చేయడం, పరస్పర సహకారాన్ని పెంచడం ఈ విన్యాసాల లక్ష్యం. విన్యాసాల్లో పాల్గొనే సైన్యాలన్నీ వాటి విలువైన అనుభవాలను పరస్పరం పంచుకోవడంతోపాటు, శాంతి పరిరక్షణ కార్యక్రమాల్లో విధానాలను మెరుగుపరుచుకుంటాయి.